উত্তৰ প্ৰদেশৰ কানপুৰত উদ্ধাৰ হোৱা অসমৰ এগৰাকী অসহায় মহিলা সম্প্ৰতি গুৱাহাটীৰ গ্ল'বেল অৰগেনাইজেশ্বন ফ'ৰ লাইফ ডেভলেপমেন্ট চমুকৈ গ'ল্ড নামৰ সংস্থাৰ তত্বাৱধানত আছে। কিন্তু মানসিকভাৱে বাধাগ্ৰস্ত মহিলা গৰাকীয়ে সঠিক তথ্য দিব নোৱাৰৰ বাবে বহু চেষ্টা কৰিও তেওঁৰ পৰিয়ালৰ সৈতে যোগাযোগ কৰিব পৰা নাই সংস্থাটোৱে।
বৰ্তমান সংস্থাটোৰ চয়মাইলস্থিত আশ্ৰয় গৃহত ৰখা এই মহিলা গৰাকীয়ে তেওঁৰ নাম ফুলমতি গগৈ বুলি জানিবলৈ দিছে যদিও তেওঁৰ ঘৰ বিভিন্ন সময়ত বেলেগ বেলেগ স্থানত বুলি জানিবলৈ দিয়ে। সাংবাদিকে শোধাত এবাৰ ঢোলপেটা আনবাৰ শদিয়াৰ চেপাখোৱাত বুলি কয়।
উল্লেখযোগ্য যে যোৱা ১৭ জুলাইত উত্তৰ প্ৰদেশৰ এটা স্বেচ্ছাসেৱী সংস্থাই উদ্ধাৰ কৰি মহিলাগৰাকীক আৰক্ষীক চমজাই দিছিল। পৰৱৰ্তী সময়ত যোৱা ৭ আগষ্টত উত্তৰ প্ৰদেশৰ কানপুৰ আৰক্ষীৰ এটা দলে মহিলাগৰাকীক গুৱাহাটীলৈ লৈ আনে। তাৰ পিছতেই তেওঁক গ'ল্ড নামৰ সংস্থাটোৱে চমজি লয়।
মহিলাগৰাকীক যদি কোনো লোকে চিনি পায় তেন্তে সংস্থাটোৰ লগত যোগাযোগ কৰিবলৈ অনুৰোধ জনাইছে সংস্থাটোৰ সহকাৰী সাধাৰণ সম্পাদক কাৱেৰী শৰ্মাই। মহিলাগৰাকীৰ পৰিয়ালৰ লোকে উপযুক্ত প্ৰমাণ দি তেওঁক লৈ যাব পাৰিব বুলিও তেওঁ লগতে জানিবলৈ দিয়ে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
